|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrhom nariadenia vlády budú dotknutí podnikatelia, ktorí budú v rámci školského programu dodávať alebo distribuovať poľnohospodárske výrobky školského ovocia a zeleniny alebo školského mlieka a mliečneho výrobku pre deti alebo žiakov. V prípade dodávateľov ovocia a zeleniny ich je približne 43, v prípade dodávateľov mlieka a mliečnych výrobkov je ich 8. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Konzultácie k problematike nastávajúcich zmien v novelizovanom nariadení boli vykonané s podnikateľskými subjektami, ktoré sa do školského programu bežne zapájajú.  Konzultácie prebiehali od 03.02.2021 do 03.03.2021 verejnou formou, formou rokovaní, písomnou formou a formou komunikácie na diaľku (telefonicky, elektronickou poštou), a ich hlavnými bodmi bolo zavedenie dodatočnej pomoci a úprava výšok základnej pomoci na dodávanie alebo distribúciu poľnohospodárskych výrobkov školského ovocia a zeleniny a školského mlieka a mliečnych výrobkov pre deti alebo žiakov. |
| **3.3 Náklady regulácie**  - **z toho MSP** |
| ***3.3.0 Opis a vyčíslenie pozitívnych vplyvov*** |
| Zavádza sa dodatočná pomoc na dodávanie alebo distribúciu školského ovocia a zeleniny alebo školských mliečnych výrobkov v rámci školského programu, v dôsledku zavedenia ktorej sa zvýši celková pomoc poskytovaná na tieto činnosti. Rovnako sa zavádzajú nové povinnosti škôl vo vzťahu k poľnohospodárskym výrobkom, ktoré im podnikatelia ako dodávatelia v rámci školského programu dodajú, čo prispeje k posilneniu postavenia týchto dodávateľov v prípade porušenia týchto povinností zo stany príslušných škôl. Ide predovšetkým o povinnosti škôl spočívajúce v správnej distribúcii dodaných poľnohospodárskych výrobkov ich deťom alebo žiakom tak, aby na dodanie týchto výrobkov mohla byť dodávateľom oprávnene poskytnutá pomoc.  Ak by sa pre deti alebo žiakov určitej školy v rámci školského programu dodávali alebo distribuovali poľnohospodárske výrobky školského mlieka a mliečnych výrobkov, a pri počte 1 000 týchto detí alebo žiakov by sa pre nich počas 30 dní dodávalo alebo distribuovalo v priemere 30 porcií ultravysokotepelne ohriateho (UHT) neochuteného plnotučného mlieka, uvedeného v prílohe č. 1, tabuľke A, položke 1. k novelizovanému nariadeniu v znení navrhovaného nariadenia vlády, pre každého z týchto 1 000 detí alebo žiakov, ktoré by mali presne veľkosť maximálnej porcie tohto školského mlieka a mliečneho výrobku pre jedno dieťa alebo žiaka na deň, na ktorej dodanie alebo distribúciu pre dieťa alebo žiaka v rámci školského programu sa poskytuje základná pomoc vo výške 0,2 EUR, tak by sa na toto dodávanie alebo distribúciu všetkých týchto 30 porcií pre každého z týchto 1 000 týchto detí alebo žiakov mala poskytnúť úhrnná základná pomoc vo výške (*1 000 detí alebo žiakov X 30 týchto porcií tohto školského mlieka a mliečneho výrobku X 0,2 EUR základnej pomoci na dodanie alebo distribúciu jednej jeho porcie o veľkosti maximálnej porcie tohto školského mlieka a mliečneho výrobku pre jedno dieťa alebo žiaka na deň =*) 6 000 EUR. Po zavedení dodatočnej pomoci na pokrytie úhrady, ktorú možno za tieto poľnohospodárske výrobky okrem základnej pomoci v rámci školského programu žiadať, ak by ju bolo vzhľadom na dostatok pridelených prostriedkov štátneho rozpočtu možné poskytnúť na pokrytie celej tejto úhrady, by sa však v takejto situácii okrem tejto základnej pomoci na toto dodávanie alebo distribúciu všetkých týchto 30 porcií pre každého z týchto 1 000 týchto detí alebo žiakov poskytovala aj dodatočná pomoc na pokrytie tejto úhrady vo výške 0,02 EUR za každú z týchto porcií, ktorá by v úhrne na všetkých týchto 30 porcií pre každého z týchto 1 000 týchto detí alebo žiakov dosahovala 600 EUR. Po zavedení dodatočnej pomoci na pokrytie úhrady, ktorú možno okrem základnej pomoci v rámci školského programu žiadať za školské mlieko a mliečne výrobky, by teda v tomto modelovom príklade mala byť dodávateľovi alebo distribútorovi ultravysokotepelne ohriateho (UHT) neochuteného plnotučného mlieka, uvedeného v prílohe č. 1, tabuľke A, položke 1. k novelizovanému nariadeniu v znení navrhovaného nariadenia vlády, za toto dodávanie alebo distribúciu 30 porcií tohto školského mlieka a mliečneho výrobku o veľkosti maximálnej porcie tohto školského mlieka a mliečneho výrobku pre jedno dieťa alebo žiaka na deň pre každé z 1 000 detí alebo žiakov okrem úhrnnej základnej pomoci vo výške 6 000 EUR poskytnutá aj dodatočná pomoc vo výške 600 EUR. |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne priame náklady na strane podnikateľov sa nepredpokladajú. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne nepriame náklady na strane podnikateľov sa nepredpokladajú. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza k vzniku nových administratívnych nákladov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Žiadne negatívne ovplyvnenie konkurencieschopnosti sa nepredpokladá. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Návrh nariadenia vlády nebude mať priamy vplyv na inovácie. |